Bodømarka

Bodømarka er betegnelsen på utmarka som finnes nord og nordøst for Bodø by. Området strekker seg fra Rønvikfjellet i vest, og til Hopsfjellet i øst. Steigtind blir regnet som den nordøstre grensen, og både Skaugtuva og Svendalsfjellet medregnes som en del av bymarka. Marka blir preget av store skogkledde åser i variert størrelse, og den nordlige grensen, mellom Keiservarden og Steigtind, består av en lang rekke med bergkledde fjelltopper. Sentralt midt i marka ligger Soløyvatnet, som er kommunes største innsjø i areal. Denne innsjøen skaper et skille mellom den vestre marka og den østre. Steigtind er markas høyeste punkt og har en høyde på 793 meter over havet, mens Keiservarden er den høyeste fjelltoppen i vest, med sine 366 høydemeter.

 Referanser 

 Eksterne lenker 
 Turforslag til Bodømarka på DNT og NRKs nettsted ut.no  

Kategori:Bodøs geografi